
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la Compania Locală de Termoficare COLTERM S.A. Timișoara pentru încetarea mandatului de administrator al domnului Amza Alexandru Cristian la Societatea Energyprod Sunny S.R.L. și numirea unui nou administrator 

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Compania Locală de Termoficare COLTERM S.A. Timișoara pentru încetarea mandatului de administrator al domnului Amza Alexandru Cristian la Societatea Energyprod Sunny S.R.L. și numirea unui nou administrator; 
Facem următoarele precizări:
Prin Hotărârea Consiliului Local al Municipiului Timișoara nr. 449/23.11.2021 domnul Amza Alexandru Cristian a fost desemnat ca administrator special al Companiei Locale de Termoficare COLTERM S.A. Timișoara.
Luând în considerare prevederile art. 10 din Actul constitutiv al Societății Energyprod Sunny S.R.L. domnul Amza Alexandru Cristian a fost numit administrator al acestei societăți pe o perioadă de patru ani. 
Pentru a nu se crea o stare de incompatibilitate între calitatea domnului Amza Alexandru Cristian de administrator special la Colterm S.A. (acționar unic la Eneryprod Sunny S.R.L.) și calitatea de administrator la Energyprod Sunny S.R.L., prin adresa înregistrată cu nr. SC2022-013928/06.06.2022 domnul Amza Alexandru Cristian solicită încetarea mandatului de administrator la Societatea Energyprod Sunny S.R.L.
Având în vedere art. 2, alin. (2) din Hotărârea Consiliului Local al Municipiului Timișoara nr. 444/23.11/2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Având în vedere art. 121 din Legea nr. 31/1990 privind societățile, republicată, acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
Având în vedere prevederile art. 125 din Legea nr. 31/1990 privind societățile, republicată, cu modificările și completările ulterioare, acționarii pot participa și vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Compania Locală de Termoficare COLTERM S.A. Timișoara pentru încetarea mandatului de administrator al domnului Amza Alexandru Cristian la Societatea Energyprod Sunny S.R.L. și numirea unui nou administrator, îndeplinește condițiile pentru a fi supus dezbaterii și aprobării plenului consiliului local.

